**Nadnevak: Srijeda 12.05.2020.**

**MATEMATIKA: UDŽBENIČKI KOMPLET Moj sretni broj 4**

**Nastavna jedinica: Pisano dijeljenje višeznamenkastoga broja dvoznamenkastim**

* **vježbamo dijeliti višeznamenkasti broj dvoznamenkastim brojem pisanim putem**

Napiši naslov u bilježnicu :

Pisano dijeljenje višeznamenkastoga broja dvoznamenkastim (1 036 :74) – vježbanje i ponavljanje

Zadatak:

Provjeri točnost dobivenih rezultata tako što ćeš u bilježnicu dijeliti zadane brojeve

**2540 : 69 = 36 i ostatak 56**

 **3789 : 92 = 43 i ostatak 17**

 **1573 : 87 = 16 i ostatak 27**

Ove zadatke fotografiraj i pošalji mi na pregled u privatne poruke do srijede 13.05.2020. do 12:00 sati.

Vježbaj dijeljenje rješavanjem zadataka iz radne bilježnice **Moj sretni broj na 111**. stranici.

**Zadatci u radnoj bilježnici na strani 111. poslužit će ti za vježbu. Ne moraš mi fotografirati i slati na pregled.**

**PRILAGOĐENI PROGRAM:**

**ZADACI:**

Napiši naslov u bilježnicu:

Pisano dijeljenje višeznamenkastoga broja jednoznamenkastim.

Danas ćeš samostalno riješiti zadatke. Računaj pisanim dijeljenjem. Točnost provjeri pisanim množenjem.

8 440 : 2 =

5 550 : 5 =

9 633 : 3 =

2 844 : 2 =

 **Ove zadatke fotografiraj i pošalji mi na pregled u privatne poruke do srijede 13.05.2020. do 12:00 sati.**

**HRVATSKI JEZIK**

Nastavna jedinica: Književnost / tema: Što mi se tužio hrast, Grigor Vitez

Draga djeco.

Zamislite da ste u prekrasnoj šumi i da stojite pokraj stabla. Odjednom stablo pokraj tebe zanjiše grane, zašumori. Dotakneš ga . Začuješ glas. Stablo ti govori. Što?

Pokušaj ispričati nekom od svojih ukućana.

Danas ćete saznati što je čuo pisac Grigor Vitez u pjesmi Što mi je šumio hrast na strani 196 . u čitanci.
Otvorite svoju čitanku .

Pročitajte tekst i pokušajte usmeno odgovoriti na pitanja:

Kakav ugođaj prevladava u ovoj pjesmi? Što je tema ove pjesme ?

Čiji je monolog ova pjesma?

Čega se boji hrast?

Što ljudi od njega prave?

Odredi personifikaciju u pjesničkim slikama. Pronađi usporedbe u pjesmi.

Nadam se da ti nije bilo teško odgovoriti na pitanja.

Sada ćete u bilježnicu prepisati plan ploče. Piši uredno i točno.

**Plan ploče**:

 Što mi se tužio hrast

 Grigor Vitez

 Tema pjesme: hrast ne želi biti posječen

Pripovijedanje: monolog pjesnika; uvodi nas u pjesmu

Pjesma: monolog hrasta, stihovi

Hrast: tužan, ne želi postati neki predmet, želi živjeti u šumi

Stihovi: duljina neujednačena, ritam umjeren

Personifikacija: hrast govori i osjeća

Zadatak : Nauči izražajno i intonacijski točno čitati pjesmu. Bojom glasa, umjerenim ritmom i naglašavanjem bitnih riječi izrazi osjećaje hrasta.

**Svoju zadaću snimi i svoj video uradak pošalji učiteljici u privatne poruke do srijede 13.04.2020. do 12: 00 sati.**

**PRILAGOĐENI PROGRAM:**

**Sve zadaće vrijede i za prilagođeni program.**